Horváth Máté

**PARASZOLVENCIA**

egyfelvonásos

DOKTORÚR

ANETT NŐVÉR

HOZZÁTARTOZÓ

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

DOKTOR Ez már nem korház, ez már maga a purgatórium.

Kopogtatnak.

NŐVÉR Szabad Doktorúr?

DOKTOR Csak jöjjön nyugodtan, Anett.

NŐVÉR Jóreggelt Farkas Doktorúr! Meghoztam a leltár adatait. Átnézzük most, vagy hagyjuk vizit utánra.

DOKTOR Nem. Nézzük át most, vizit még messze van, és tudni szeretném, hogy állnak a készleteink.

NŐVÉR Rendben! Mivel kezdjük?

DOKTOR A személyzet védőeszközeivel.

NŐVÉR Amik vészesen fogynak, azok a lábzsákok és a szájmaszkok. A protokollt nem tudjuk betartani, egy tizenkétórás műszakra hat maszk helyet csak két darabot kapnak a kollégák. Lábzsákokból csak nejlonok maradtak, pár lépés után viszont azok is kiszakadnak.

DOKTOR Hány fertőzött kolléga van jelenleg?

NŐVÉR Hatvan négy, ebből öt kritikus állapotban légzési elégtelenséggel küzd, ők jelenleg oxigént kapnak, a többiek a fertőzöttek őrzőjében ügyelnek felváltva.

DOKTOR Értem! Háromnaponta, újra tesztelünk minden itt dolgozót, nem szeretném, ha a kettőezer-húszas covid járvány hibájába esnénk, bár az semmiség volt ehhez képest. Van tapasztalatunk.

NŐVÉR Apropó, tapasztalat! A technikusok szerint jövőhéten tesztelhetjük az új lélegeztető rendszert.

DOKTOR Nagyszerű! Összesen hány intubált beteget jelent ez?

NŐVÉR Kétszer huszonnégyet.

DOKTOR Végül a megbeszélt kortermeket alakították át a technikus kollégák?

NŐVÉR A központi oxigén és vákuum rendszer csövei a megbeszélt helyeken elavultak voltak, a sürgősségi osztály régi sokktalanítója és az intenzívosztály egy része került átalakításra, majd berendezésre.

DOKTOR Az osztályvezetők?

NŐVÉR Tudnak róla. Előzetesen egyeztettek a technikusokkal. Problémát nem okoz a változtatás.

DOKTOR Nagyszerű nővérke! Az új tesztek eredményeit mikorra várjuk?

NŐVÉR Csak holnapra. Túlterheltek a laborok

DOKTOR Érthető! Az elszállásolások, hogy haladnak?

NŐVÉR Minden dolgozónak sikerült szállást találnunk, és ahogy kérte, két hétre elegendő váltásruha van mindenki öltözőszekrényében.

DOKTOR A mosodákkal beszéljen, kérem! Egy darabig a korház lesz az otthonunk.

NŐVÉR Meddig fog tartani ez az őrület Doktorúr?

DOKTOR Pár hét és túl vagyunk a nehezén, de amíg nem csökken a fertőzöttek száma minimálisra, addig mi vagyunk az utolsók, akik megpihenhetnek.

NŐVÉR Már egy hónapja nem látta m a családom.

DOKTOR Tartson ki nővérke! Ez a munkahely legalább stabil, egészen a halálunkig.

NŐVÉR Nem tehetek mást. Otton vár a két gyermekem és a férjem, akinek most nincs keresete.

DOKTOR Kirúgás vagy leépítés?

NŐVÉR Csőd! A cég, ahol dolgozott a korlátozások és a karantén miatt nem tudta fenntartani magát, elfogytak a vevőik.

DOKTOR Kereslet és kínálat kisasszony, erről szól a gazdaság. Próbálja meg az átmeneti katonaszolgálatot. Az utcákon járőrőző szolgálatosok fogynak, biztosan keresnek utánpótlást.

NŐVÉR Az a tesznye ember? Örülök, ha nem betegszik meg és vigyáz a gyerekekre!

DOKTOR A gyerekek hogy vannak Anettka?

NŐVÉR Jól, de nehezen viselik a karantént. Ha nem lenne az internet, el sem tudnám képzelni, mit kezdnének magukkal. A távoktatás is lefoglalja őket valamennyire, de azt mondják nem a legjobb.

DOKTOR Azzal a fiam is bajlódik, vissza szeretne menni az iskolába, ami egyellőre lehetetlen. A barátnőjével is elmegromlott a viszonya a távolság miatt, és itt van nemsoká az érettségi időszak is.

NŐVÉR Próbára teszi őket ez a bezártság, az egyszer biztos.

DOKTOR Hát még azokat, akik ide vannak bezárva. Kérem, folytassuk a leltárt Anett.

NŐVÉR Elnézést Doktorúr! A gyógyszereink kitartanak a következő szállítmányig, ahogy a tűk és az infúziós szerelék is, a probléma jelen pillanatban a lélegeztetőgépek hiánya.

DOKTOR Hány betegnek lenne rá szüksége?

NŐVÉR Háromnak, perceken vagy órákon belül.

DOKTOR Jelenleg hány szabad van?

NŐVÉR Kettő, vagyis már csak egy. Nemrégiben behozott a mentőszolgálat egy középkorú hölgyet, akit valószínűleg már intubáltak.

DOKTOR Anamnézisek?

NŐVÉR Középkorú hölgy, eddig ismeretlen eredetű légzési elégtelenséggel küzd, a triázsoló tiszt szerint asztma cardiale lehet. A második beteg hatvanöt éves, a háziorvosa egy hete pneumoniát diagnosztizált nála, Kovács Doktorúr közeli hozzátartozója. Az utolsó egy harminckét éves férfi. A megyei bűnvégrehajtási központból szállították be, két napot töltött a fogdán, lázgöcs miatt mentő hozta.

DOKTOR Az utánpótlás mikor érkezik?

NŐVÉR Két nap múlva.

DOKTOR Az már késő. Kérem, nézzen utána, mikor fog legalább egy felszabadulni!

NŐVÉR Utána érdeklődőm Doktorúr!

DOKTOR Köszönöm Anett!

NŐVÉR Á, Doktorúr! Mielőtt elfelejteném, a fogdából szállított férfi felesége kinn várakozik, meg kért, hogy adjam, oda ezt a borítékot. Beszélni szeretne önnel.

DOKTOR Milyen borítékot?

NŐVÉR Paraszolvencia, valószínűleg.

DOKTOR Rakja az asztalra, és hívja be a hozzátartozót, kérem!

NŐVÉR Rendben Doktorúr!

*Nővér kimegy, Azt ajtón nemsokkal ezután kopogtatnak.*

DOKTOR Jöjjön, szabad!

HOZZÁTARTOZÓ Jónapot kívánok Doktorúr! Nagyné Szabó Ilona.

DOKTOR Jónapot! Dr. Farkas István. Kérem, foglaljon helyet!

HOZZÁTARTOZÓ Köszönöm!

DOKTOR Miben tudok segíteni?

HOZZÁTARTOZÓ Tegnap a férjemet a fogdáról hozták be a sürgősségire, éjszaka telefonon érdeklődtem, azt mondták romlott az állapota.

DOKTOR Tudok róla, mindent megteszünk, hogy a férje túl legyen az életveszélyen, de hallgatom! Miért kockáztatott azzal, hogy eljött ide? A férje jó kezekben van.

HOZZÁTARTOZÓ A férjem nem bűnöző! Megérdemli, hogy őt is tisztességesen ellátsák.

DOKTOR Itt minden beteg ugyan azt az ellátást kapja, független attól, hogy milyen az előélete.

HOZZÁTARTOZÓ Kérem Doktorúr, fogadja el a borítékot!

DOKTOR Miért gondolja azt, hogy ha elfogadom jobb lesz a helyzete?

HOZZÁTARTOZÓ Többet úgy sem tehetek most érte.

DOKTOR Nyugodjon meg! Kér valami innivalót?

HOZZÁTARTOZÓ Nem, köszönöm!

DOKTOR Hogyan került a fogdába a férje?

HOZZÁTARTOZÓ Meggondolatlan volt.

DOKTOR Ha csak ennyi volna, akkor nagyon sokan kerülnének cellába.

HOZZÁTARTOZÓ Nem tett igazán rosszat sohasem.

DOKTOR A beteg ember, beteg ember. Nem teszünk különbséget, és nem is tehetünk. A korlapjára még nem tudtam ránézni, de azt tudom, hogy kritikus az állapota. Mindent megteszünk, amit emberileg és technikailag megtudunk tenni érte.

HOZZÁTARTOZÓ Nem tudnának valahogy, még ha csak egy kicsit is, de jobban odafigyelni rá? Van két gyerekünk, és elég szerény körülmények között élünk. Amim volt, azt beleraktam abba a borítékba. Kérem, Doktorúr!

DOKTOR Hány évesek a gyerekeik?

HOZZÁTARTOZÓ A kisebbik, a lány, ő még csak tíz éves. A nagyobbik tizenkilenc lesz nemsoká, még tanul.

DOKTOR Nekem is van egy középiskolás fiam. Az önöké is éppen végzős?

HOZZÁTARTOZÓ Csak lenne.

DOKTOR Csak lenne?

HOZZÁTARTOZÓ A dolgok rosszul alakultak, és nem tudja befejezni az iskolát ezen az éven.

DOKTOR Miért nem?

HOZZÁTARTOZÓ A karantén miatt bezárt az iskolájuk,

DOKTOR A távoktatást nem szervezték meg a fia iskolájában?

HOZZÁTARTOZÓ Csinálják, de nem tud részt venni benne.

DOKTOR Azt hiszem értem. Mit is mondott, miért került fogdába a férje?

HOZZÁTARTOZÓ Lopás miatt.

DOKTOR Mit lopott a férje?

HOZZÁTARTOZÓ Pénzt, élelmet, tisztálkodási szereket.

DOKTOR Nem dolgozott a férje?

HOZZÁTARTOZÓ De igen! Kéthónapja kirúgták a gyárból létszám leépítés miatt.

DOKTOR Értem! A fia milyen tanuló?

HOZZÁTARTOZÓ Elég jó, de most tehetetlenek vagyunk.

DOKTOR Tudok valahogyan segíteni?

HOZZÁTARTOZÓ Segítsen a férjemen!

DOKTOR Minden tőlünk telhetőt megteszünk hölgyem! Sok a fertőzött és azon kívül még ott a többi beteg is, akik ránk, az orvosokra, nővérekre, ápolókra és mentősökre számítanak, de mi is elfáradunk és mi is megbetegszünk. Még bírjuk és mindenkiért megtesszük azt, ami az erönkből kitelik. Lényegtelen hogy a férje a körülmények áldozata lett, és bűnözésre kellett adnia a fejét. Mi úgy látjuk el a tehetős beteget, mint a szegényt, főleg ebben a nehéz helyzetben. A betegség nem válogat. Utolér mindenkit, és mi azért vagyunk, hogy segítsünk. Kérem, nyugodjon meg, és adjon egy esélyt nekünk is. Önnek csak az a dolga, hogy otthon marad és vigyáz a sajátjaira, ezzel tudja megkönnyíteni a vállainkra nehezedő súlyt. Azzal is nagy kockázatott vállalt, hogy idejött. Ön megtett mindent, most kérem, hagyja, hogy mi is megtegyünk mindent, a férjéért és mindenkiért, aki ebbe a korházba jött meggyógyulni.

HOZZÁTARTOZÓ Rendben Doktorúr!

DOKTOR Dolgozik most valahol?

HOZZÁTARTOZÓ Sajnos nem.

DOKTOR Ha szeretné takarítói állást szerezhetek itt önnek a korházban.

HOZZÁTARTOZÓ De a gyerekeim...

DOKTOR Minden megoldható hölgyem.

*Belenyúlt íróasztalának fiókjába és kivett belőle hét borítékot, a hozzátartozójáéval együtt. letette őket az asztalra. Kopogtatnak.*

NŐVÉR Szabad doktorúr?

DOKTOR Jöjjön nővérke!

HOZZÁTARTOZÓ Én megyekis Doktorúr, nem is zavarnám tovább.

DOKTOR A telefonszámát kérem, hagyja a recepción, mondja, hogy Farkas doktorúrnak lesz. Ezeket a borítékokat fogja! Elég lesz egy kisidőre. A munka miatt pedig napokon belül hívom!

HOZZÁTARTOZÓ Nagyon szépen köszönöm, de ez túl sok, nem fogadhatom el!

DOKTOR Nem érek rá hölgyem! Hálálkodni pedig majd ráér, a házirétest szeretem.

HOZZÁTARTOZÓ Köszönöm!

DOKTOR Kérem! Viszontlátásra!

NŐVÉR Érkezett két beteg, közúti baleset. Már egy szabad lélegeztetőgépünk sincs.

DOKTOR Milyen az állapota, annak a három betegnek, akiket nemrégiben említett?

NŐVÉR Egy lélegeztetőn, a másik kettő jelenleg stagnál.

DOKTOR Értem, reméljük a legjobbakat!

NŐVÉR A tesztek eredményei is megérkeztek.

DOKTOR Hány új fertőzött kolléga van?

NŐVÉR Huszon négy. Doktorúr! Az öné is pozitív lett! Megtenné, hogy velem jön?

DOKTOR Persze, csak adjon öt percet.

*A nővér kimegy.*

DOKTOR Végül is... a purgatórium is csak egy határozatlan idejű karantén.

*Sötét*

2020